Bratislava, 22.12.2021

Všetkým uchádzačom

Oznámenie o zrušení zákazky

Hlavné mesto Slovenskej republiky Bratislava, Primaciálne námestie 1, 81499 Bratislava - mestská časť Staré Mesto (ďalej ako „verejný obstarávateľ“) Vám vo verejnom obstarávaní na predmet zákazky „**Výpočtová technika pre MsP**“ vyhlásenom v zriadenom dynamickom nákupnom systéme „IT HW a podpora“ oznamuje, že

**r u š í**

predmetnú zákazku, keďže neboli predložené viac ako dve ponuky a navrhovaná cena v predložených ponukách je vyššie ako predpokladaná hodnota zákazky.

Odôvodnenie:

Podľa § 57 ods. 2 zákona o verejnom obstarávaní môže verejný obstarávateľ zrušiť verejné obstarávanie, ak sa zmenili okolnosti, za ktorých sa vyhlásilo, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od verejného obstarávateľa alebo obstarávateľa požadovať, aby vo verejnom obstarávaní pokračovali, najmä ak sa zistilo porušenie tohto zákona, ktoré má alebo by mohlo mať zásadný vplyv na výsledok verejného obstarávania, **ak nebolo predložených viac ako dve ponuky alebo ak navrhované ceny v predložených ponukách sú vyššie ako predpokladaná hodnota**.

Keďže v predmetnej súťaži bola predložená iba jedna ponuka, ktorá bola vyššia ako predpokladaná hodnota zákazky, verejný obstarávateľ sa rozhodol zrušiť verejné obstarávanie. Verejný obstarávateľ zároveň záujemcom oznamuje, že predmetnú zákazku v najbližšom čase plánuje znova vyhlásiť rovnakým spôsobom s aktualizovanou predpokladanou hodnotou zákazky.

S pozdravom

Mgr. Michal Garaj, v. r.

vedúci oddelenia verejného obstarávania